CELEX: 32007R1168
Language: lt
Date: 2007-10-05 00:00:00
Title: 2007 m. spalio 5 d. Komisijos reglamentas (EB) Nr. 1168/2007, uždraudžiantis su Suomijos vėliava plaukiojantiems laivams žvejoti atlantines menkes Baltijos jūros 22–24 pakvadračiuose (EB vandenys)

6.10.2007   
            
            
               LT
            
            
               Europos Sąjungos oficialusis leidinys
            
            
               L 261/5
            
         
      KOMISIJOS REGLAMENTAS (EB) Nr. 1168/2007
   2007 m. spalio 5 d.
   uždraudžiantis su Suomijos vėliava plaukiojantiems laivams žvejoti atlantines menkes Baltijos jūros 22–24 pakvadračiuose (EB vandenys)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 20 d. Reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal bendrąją žuvininkystės politiką (1), ypač į jo 26 straipsnio 4 dalį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,
   kadangi:
   
               (1)
            
            
               2006 m. gruodžio 11 d. Tarybos reglamentu (EB) Nr. 1941/2006, nustatančiu Baltijos jūroje 2007 m. taikomas tam tikrų žuvų išteklių ir žuvų išteklių grupių žvejybos galimybes ir susijusias sąlygas (3), nustatomos kvotos 2007 metams.
            
         
               (2)
            
            
               Pagal Komisijai pateiktą informaciją, gaudydami šio reglamento priede nurodytus išteklius, laivai, kurie plaukioja su tame priede nurodytos valstybės narės vėliava arba yra joje registruoti, išnaudojo 2007 metams skirtą kvotą.
            
         
               (3)
            
            
               Todėl būtina uždrausti žvejoti, laikyti laivuose, perkrauti ir iškrauti šių išteklių žuvis,
            
         PRIĖMĖ ŠĮ REGLAMENTĄ:
   1 straipsnis
   Kvotos išnaudojimas
   Šio reglamento priede nurodytai valstybei narei 2007 metams skirta tame priede nurodytų išteklių žvejybos kvota laikoma išnaudota nuo tame priede nustatytos datos.
   2 straipsnis
   Draudimas
   Nuo šio reglamento priede nustatytos datos laivams, kurie plaukioja su tame priede nurodytos valstybės narės vėliava arba yra joje registruoti, uždraudžiama žvejoti tame priede nurodytus išteklius. Draudžiama laivuose laikyti, perkrauti arba iškrauti tokių laivų po nurodytos datos sužvejotus minėtus išteklius.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. spalio 5 d.
      
         
            Komisijos vardu
         
         Fokion FOTIADIS
         
         
            Žuvininkystės ir jūrų reikalų generalinis direktorius
         
      
   
   
      (1)  OL L 358, 2002 12 31, p. 59. Reglamentas su pakeitimais, padarytais Reglamentu (EB) Nr. 865/2007 (OL L 192, 2007 7 24, p. 1).
   
      (2)  OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 1967/2006 (OL L 409, 2006 12 30, p. 11), su pakeitimais, padarytais OL L 36, 2007 2 8, p. 6.
   
      (3)  OL L 15, 2007 1 20, p. 1. Reglamentas su paskutiniais pakeitimais, padarytais Komisijos reglamentu (EB) Nr. 898/2007 (OL L 196, 2007 7 28, p. 22).
   
      PRIEDAS
      
                  Nr.
               
               
                  43
               
            
                  Valstybė narė
               
               
                  Suomija
               
            
                  Ištekliai
               
               
                  COD/3BC+24
               
            
                  Rūšys
               
               
                  Atlantinė menkė (Gadus morhua)
               
            
                  Zona
               
               
                  Baltijos jūros 22-24 pakvadračiai (EB vandenys)
               
            
                  Data
               
               
                  2007 8 24